Lääne maavalitsus peab 30. aprilliks otsustama, kes hakkab 1. juunist toimetama Rohuküla–Sviby parvlaevaliinil. Sellest olenemata, kumb konkursil osalev firma hanke võidab, on selge, et Väinamere Liinid enam Vormsi liinil jätkata ei saa.
#000002
„Järgmise nädala lõpp on viimane aeg otsuse tegemiseks,” ütles maavalitsuse arengu- ja planeeringuosakonna juhataja Merle Mäesalu.
#000003
Viieks aastaks soovib Vormsi parvlaeva opereerimislepingut saada kaks firmat. „Meil on laual kaks pakkumust, üks Kihnu Veeteedelt, teine Tuule Liinidelt,” nentis Mäesalu.
#000004
Lääne maavalitsus käivitas Vormsi parvlaeva operaatorihanke juba ülemöödunud aasta suvel, kuid kohtuvaidluste tulemusena tühistati hange. Seejärel otsis maavalitsus operaatorit üheks aastaks, maksimaalselt kuni 31. maini 2016 ja sõlmis otselepingu Väinamere Liinidega.
#000005
Selle lepingu vaidlustas Kihnu Veeteed. Tallinna ringkonnakohus tühistaski tänavu 17. veebruaril Lääne maavanema korralduse, millega maavanem sõlmis mullu mais Väinamere Liinidega Sviby–Rohuküla–Sviby laevaliinil toimetamise otselepingu.
#000006
Kuigi kohus tunnistas maavanema korralduse õigustühiseks, et tähenda see, et tühine on ka Väinamere Liinidega sõlmitud otseleping. Et lepingu lõpuni on jäänud vähe aega, oleks uue konkursi korraldamine olnud ebamõistlik ja Vormsi võinuks selles segaduses jääda mõneks ajaks hoopis laevaühenduseta. Pealegi oli uus, n-ö päris operaatorihange selleks ajaks juba välja kuulutatud.
#000007
Maavalitsus ei jõudnud pakkujaid veel kvalifitseerunukski tunnistada, kui Kihnu Veeteed esitas maavalitsusele teabenõude. Küsimus on, et Vjatšeslav Leedole kuuluv OÜ Tuule Liinid on asutatud vaid kümmekond päeva enne pakkumuste esitamise tähtaega. Kihnu Veeteed tahtis teada, kas nii verivärske ettevõttega tohib minna veohankele.
#000010
Uus vedaja selgub kuu lõpuks
#000011
„Oleme mõlemale [Tuule Laevad ja Kihnu Veeteed] esitanud täpsustavaid küsimusi ja saanud neile ka vastused,” ütles Merle Mäesalu ja lisas, et seda hankemenetlust ei ole kumbki pakkuja seni veel vaidlustanud.
#000012
„Kindel on aga ka see, et 1. juunist hakkab Vormsi liinil opereerima uus firma,” lausus Merle Mäesalu.
#000014
Kaotaja kohe kohtuteele ei astu
#000015
Kihnu Veeteede nõukogu esimees Kaspar Kokk ütles, et loomulikult loodavad nad hanke võita. „Kui võidame, siis hakkame 1. juunist [Sviby–Rohuküla liinil] vedama,” lausus Kokk.
#000016
Seda, kuidas Kihnu Veeteed käitub juhul, kui hanget ei võida, on Koka sõnul vara prognoosida. „Kõik sõltub otsusest,” ütles Kokk. „Lihtsalt kaebamise pärast me seda otsust kindlasti kohtusse ei kaebaks.”
#000017
Tuule Liinide juhatuse liige Tõnis Rihvk ütles esmaspäeval Lääne Elule, et praegu ei oska ta ennustada, kuidas Tuule Liinid konkursi kaotamise korral käitub. „Aga võiduks oleme valmis,” lausus Rihvk. „Kliendid ootavad, tahavad juba suvekuudeks reise broneerida.”
#000019
Praeguse vedaja, AS Väinemere Liinidega on sõlmitud ajutine leping, mis kehtib 31. maini 2016.
#000021
Lääne maavalitsus kuulutas riigihanke Vormsi liinile viieks aastaks vedaja leidmiseks 1. detsembrist 2015 välja tunamullu septembri keskel. Nii Kihnu Veeteed kui ka Saaremaa Laevakompanii vaidlustasid riigihanke.
#000022
Lääne maavalitsus tühistas hanke mullu 30. aprillil, sest pikka aega kestnud vaidluste tõttu polnud võimalik 1. mail, nagu esialgu plaanitud, uut vedajat uue laevaga liinile saata. Samuti ei olnud laev 1. maiks valmis. Tühistatud hanke esialgne võitja oli Väinamere Liinid, kes leidis nüüd, et on hankevaidluses kulutanud üksjagu aega ja raha ning et Lääne maavalitsusel polnud alust hanget tühistada.
#000023
Ormsö vedas üle mere ligi 72 000 reisijat
#000025
Praamiühendus Hiiumaaga on katkenud, Vormsi praam ei võta peale raskeveokeid
#000026
[...] Vt ka: "Vormsi liini hakkab 1. juunist toimetama uus firma" [...]
#000030
Hurraaa, KIhnu Veeteed olid tublid!
#000031
Kas tõesti Kihnu Veeteed nad ju varem rohkem seisid,kui sõitsid.
#000032
Reigi punane pöök kandideerib Euroopa aasta puuks
#000039
Lõuna-Läänemaa jalgpalliklubi mängis finaalis FC Floraga
#000044
Lihula sportlased tõid Pärnumaa kergejõustiku meistrivõistlustelt medaleid
#000045
Kuulutused, teated ja muu info saada Lääne Elu üldaadressil info@le.ee.
#000047